EkBass/fiwiki-20250220-pages-articles huggingface dataset:
Viron itsenäisyyspuolue

Viron itsenäisyyspuolue (, EIP) on vuonna 1999 perustettu virolainen nationalistipuolue. Sen edeltäjä oli Viron tulevaisuuspuolue. Puolueen nimi viittaa sen päätavoitteeseen, joka on Viron erottaminen Euroopan unionista. Puolueella ei ole toistaiseksi ollut edustusta riigikogussa ja sillä oli 1 242 jäsentä 15. heinäkuuta 2009. Puolueen jäsenmäärä on kylläkin virolaisittain poikkeuksellisen suuri suhteutettuna puolueen kannatukseen vaaleissa. Esimerkiksi Viron vasemmistopuolueella oli viimeisenä itsenäisenä toimintavuotenaan (1.12.2007) 1028 jäsentä.https://ariregister.rik.ee/erakonnad.py/liikmed_list == Ideologia == EIP:n poliittinen filosofia korostaa oppia "Viron uusautarkkisesta geopoliittisesta asemasta" ja oma neutraali tekijänsä idän ja lännen välissä.Piret Ehin, Estonian Euroskepticism: A Reflection of Domestic Politics?, East European Constitutional Review, Volume 11/12 Number 4/1 Puolueen ohjelma korostaa, että Viro on erityislaatuisen rikas luonnonvaroiltaan, joista suurinta osaa ei ole hyödynnetty, ja että sillä on erityinen geopoliittinen asema. Näin ollen Viro ei voi kuulua Euroopan unioniin, jonka puolue väittää uuskolonisoideen Viron. Puolue suosittelee luopumista Kansainvälisen valuuttarahaston ehdotuksista. Samoin puolue pitää Setumaata osana Viroa eikä Venäjää. == Historia == Puolueen edeltäjä, Viron tulevaisuuspuolue (Tuleviku Eesti Erakond), perustettiin 1994. Vuonna 1999 se sai nykyisen nimensä. Vuonna 2001 puolue toivoi läheisempiä suhteita Venäjään ja sanoi, että maalla pitäisi olla enemmän sananvaltaa Viron tulevaisuuteen.Baltic News Service, Estonian Independence Congress Calls for Neutrality, Better Ties with Russia, Nov 5, 2001 EIP:n ehdokkaat saivat 2705 ääntä (0,55% kaikista äänistä) vuoden 2003 parlamenttivaaleissa. EIP oli osallisena EU-jäsenyyden vastaisessa liikkeessä vuonna 2003. Vuoden 2007 parlamenttivaaleissa puolueen äänimäärä tipahti lähes kaksikolmasosaa. Se sai 1 274 ääntä (0.2% kaikista äänistä). == Puolueen kohtaamat syytökset == Puolueen vastustajat väittävät EIP:n olevan äärioikeistolainen. Puolueen puheenjohtaja Sven Sildnik ja puoluehallituksen jäsen Tauno Rahnu ovat kuitenkin kiistäneet tällaiset syytökset, vaikkakin Rahnu on saanut tuomion viharikoksesta ja puolueen hallituksessa ovat tunnetut kansallissosialistit ajoittain olleet jopa enemmistönä. Entisistä johtavaa puolueen jäsentä suomalaista Risto Teinosta on syytetty kansallissosialistisista näkemyksistä eikä hän ole koskaan päinvastaista väittänytkään.Kapo kahtlustab soomlast Eesti riigi vastases tegevuses Eesti Päevaleht, 2007-6-13. == Katso myös == *Luettelo Viron puolueista == Lähteet == Itsenäisyyspuolue
Conquest

Conquest voi tarkoittaa muun muassa seuraavia: * Conquest, Uriah Heepin albumi vuodelta 1980 * Conquest, suomalainen rockyhtye * Kreivitär Walewska (Conquest), Clarence Brownin ohjaama elokuva vuodelta 1937 * Robert Conquest, brittiläinen historiantutkija ;Britannian kuninkaallinen laivasto *HMS Conquest (1794) 12-tykkinen tykistöalus *HMS Conquest (1878) potkurikorvetti *HMS Conquest (1915) Caroline-luokan risteilijä.
Kuorejoki

Kuorejoki on Kiiminkijoen vesistöalueeseen kuuluva joki Puolangalla. Se lähtee Kuorejärven Sotamiehenlahden pohjoiskolkasta ja laskee ensin luoteeseen, kantatie 78:n ali, ja sitten länteen. Joki yhtyy Kiiminkijokeen Nivanperän Kuoreleuassa. Joen nimettyjä koskiosuuksia ovat ylävirralla Kuorekoski, Rytkönkoski ja Kertunkoski ja alavirran puolella Hauskakoski. Jokivarsi on asumaton eikä sinne ole tieyhteyttä alavirran Lehmikankaalle menevää metsäautotietä lukuun ottamatta. Luokka:Kiiminkijoen vesistö Luokka:Puolangan joet
Salem Al Fakir

Lars Salem Al Fakir (s. 27. lokakuuta 1981 Tukholma) on ruotsalainen muusikko. Hänellä on myös duo nimeltä Vargas & Lagola yhdessä Vincent Pontaren kanssa. Salem Al Fakir on kuuden lapsen perheestä, jossa isä on syyrialainen ja äiti ruotsalainen. Hän julkaisi ensimmäisen singlensä "Dream Girl" vuonna 2006 ja kokonaisen albumin 2007. Albumi nauhoitettiin Al Fakirin omassa asunnossa, hän vastasi itse lähes koko levyn tuotannosta ja myös kaikista soittimista muutamaa poikkeusta lukuun ottamatta. Al Fakir palkittiin Ruotsin musiikkijulkaisijoiden vuoden tulokkaan palkinnolla vuonna 2007. Hänen musiikkiaan on käytetty myös mainoksissa. Al Fakir osallistui vuoden 2010 Euroviisujen karsintoihin kappaleella "Keep on Walking", jonka hän on sanoittanut ja säveltänyt itse. Hän sijoittui sillä Ruotsin karsinnoissa toiselle sijalle Anna Bergendahlin jälkeen. Kappaleesta tuli yksin vuoden suurimmista hiteistä Ruotsissa ja se sijoittui singlelistalla korkeimmillaan sijalle 3. Myös Suomessa kappale sai soittoaikaa mm. YleX-radiokanavalla sekä The Voicella. Ignore This -albumi debytoi Ruotsin albumilistalla ensimmäisellä sijalla, jota se piti hallussaan kaksi viikkoa ja myi heti kultaan oikeuttavan määrän. == Diskografia == === Albumit === * 2007 - This Is Who I Am * 2009 - Astronaut * 2010 - Ignore This === Singlet === * 2006 - Dream Girl * 2006 - Good Song / It's True * 2007 - This Is Who I Am * 2009 - Astronaut * 2009 - Roxy * 2010 - Keep On Walking * 2010 - 4 O'clock * 2010 - Split My Personality * 2011 - I'm So Happy == Lähteet == == Aiheesta muualla == * Viralliset sivut Luokka:Ruotsalaiset muusikot Luokka:Vuonna 1981 syntyneet Luokka:Elävät henkilöt
Ympyrän keskipisteen konstruointi

Ympyrän keskipisteen konstruointi tarkoittaa annetun ympyrän keskipisteen löytämistä. Lauseen matemaattinen todistus on peräisin Eukleideen teoksesta Alkeet. Lause on teoksen III kirjasta, joka käsittelee ympyröitä. == Lause == Ympyrän keskipisteen konstruointi. Olkoon ABC annettu ympyrä. Etsi ympyrän ABC keskipiste. === Todistus === Piirretään jana AB. Piirretään janalle keskipiste D, ja pisteeseen D janan normaali CD. Olkoon tässä C piste, jossa normaali CD ja ympyrän ABC kehä kohtaavat. Jatketaan janaa CD suoraksi CD, ja merkitään suoran CD sekä ympyrän ABC kehän leikkauspistettä pisteellä E. Piirretään janan CE keskipiste F. ==== Väite ==== Piste F on ympyrän ABC keskipiste. ==== Vastaoletus ==== Olkoon G eq F\\!. Oletetaan, että piste G on ympyrän ABC keskipiste. Piirretään janat AG, DG ja BG, ja saadaan kolmiot AGD ja DBG. Kolmioiden sivut AG ja BG ovat ympyrän säteinä yhtä pitkät. Sivut AD ja BD ovat keskenään yhtä pitkät, koska piste D jakaa janan AB kahtia. Lisäksi kolmioiden sivu DG on yhteinen. Kolmioiden vastinsivut ovat siis yhtä pitkät, ja kolmiot AGD ja DBG ovat yhtenevät. Tästä seuraa, että kulma ADG on yhtä suuri kuin kulma GDB. Kahden suoran leikatessa toisensa siten, että syntyneet vieruskulmat ovat yhtä suuret, on kumpikin vieruskulma suora. Näin ollen kulmat ADG ja GDB ovat suoria. Toisaalta kulma ADF on suora, koska suora DF on suoran AB normaali. Vastaoletuksen mukaan kulmat ADF ja ADG ovat kuitenkin erisuuria, joten saatiin haluttu ristiriita. Näin ollen piste G ei ole ympyrän ABC keskipiste. Piste valittiin mielivaltaisesti siten, että G eq F\\!. Koska vastaoletus johti ristiriitaan, piste F on ympyrän ABC keskipiste. ==== Seuraus ==== Piirretään ympyrän kehän kahden pisteen välille jana. Piirretään toinen jana kehän kahden pisteen välille siten, että jana jakaa ensiksi mainitun janan kahteen yhtä suureen osaan ja janojen välinen kulma on suora. Ympyrän keskipiste on leikkaavan janan keskipiste. == Lähteet == * Luokka:Tasokuviot
Luppojoki

Luppojoki on Kiiminkijoen vesistöalueeseen kuuluva joki Puolangalla. Sen alkupiste on Luppojärven kaakkoisnurkka. Joki laskee lounaaseen ja lopuksi länteen, Kalhamajärven Luppolahteen. Jokivarressa on vain kolme talonpaikkaa, Luppoperän tien joki alittaa Mutkalan kohdalla. Muuta varsinaista tieyhteyttä jokivarteen ei ole. Noin yhdeksän kilometrin mittaisen joen korkeusero lähde- ja laskupisteiden välillä on 11,7 metriä. Luokka:Kiiminkijoen vesistö Luokka:Puolangan joet
Foto Signe Brander

Foto Signe Brander – Valokuvia Helsingistä ja helsinkiläisistä vuosilta 1907–1913 on Helsingin kaupunginmuseon Narinkka-julkaisusarjassa ilmestynyt teos, joka sisältää sata Signe Branderin Helsinki-kuvaa vuosilta 1907–1913. Kaupunginmuseo on vuonna 2004 julkaissut Branderin kuvista teoksen Signe Brander – 1869–1942. Brander kuvasi yli 900 kuvaa, osan Helsingin muinaismuistolautakunnan tilauksesta.Keskustelu kokemusraportista: Foto Signe Brander Teos Foto Signe Brander valittiin Turun Kirjamessuilla 2010 Vuoden kotiseututietokirjaksi. Raati kiitti teosta selkeäksi, kuvia korkealaatusiksi sekä kuvista muodostuvaa kertomusta. Teoksen kuvat on kuvattu digitekniikalla alkuperäisistä lasinegatiiveista, jolloin niiden laatu on säilynyt muuttumattomana. Kuvista on löytynyt uusia yksityiskohtia, joita vanhemmilla tekniikoilla vedostetuista kuvissa ei ollut. Kunkin kuvan ohessa on teksti, joka kertoo kuvasta, ja kartta kuvan ympäristön sijainnista.Uusi teos Signe Branderin Helsinki-valokuvista Kuvien ja niiden esittelytekstien lisäksi teoksessa on Jan Alancon kirjoittama Branderin elämäkerta-artikkeli sekä artikkeli ”Nainen kameran takana”, jossa Alanco kertoo Branderin kuvaustyylistä. Riitta Pakarinen kertoo artikkelissa ”Suuren muuroksen aika” kuvien ottamisajankohtana kiivaassa kehitysvaiheessa olleesta Helsingistä. Alanco on Helsingin kaupunginmuseon kuvakokoelmien tutkija, Pakarinen osaston päällikkö. Teoksen kuvista oli koottu näyttelyitä syksyllä 2009 ja keväällä 2010, ja Kaupunginmuseolla on suunnitteilla Branderin kuva-aineistosta uusia näyttelyjä. ==Lähteet== ==Aiheesta muualla== *Signe Branderin panoraamat, Helsingin kaupunginmuseo. Luokka:Vuoden 2009 kirjat Luokka:Kuvateokset
Narinkka (kirjasarja)

Narinkka on Helsingin Kaupunginmuseon julkaisema vuosikirjasarja. Vuosikirjoja on ilmestynyt vuodesta 1976 lähtien. Useimmat teokset ovat artikkelikokoelmia. Joukossa on myös esimerkiksi kaksi Signe Brander valokuvia esittelevää teosta, Signe Brander – 1869–1942 (2004) ja Foto Signe Brander (2009). Teoksesa Helsinki 1700 on muun muassa artikkeleita Johan Sederholmista ja 1700-luvun elämästä Helsingissä sekä artikkeli "Helsinkiläiset rikolliset vuosina 1724–1741". Sarjan nimi kuvaa sen vaihtelevaa sisältöä. Narinkka (venäjäksi na rynke ’torilla’) oli Helsingissä vuoteen 1929 toiminut venäläisten ja juutalaisten kauppakojualue.Helsingin kaupungimuseo, viitattu 7.10.2010 ==Lähteet== ==Aiheesta muualla== *Narinkka, [vanhentunut linkki] Linkit Narinkka-kirjasarjan teoksiin sivun oikeassa laidassa Luokka:Vuosikirjat Luokka:Suomalaiset kirjasarjat
Viron yhdistynyt vasemmistopuolue

Viron yhdistynyt vasemmistopuolue () on virolainen vasemmistopuolue, joka muodostettiin vuonna 2008, kun Viron vasemmistopuolue ja Perustuslakipuolue yhdistyivät. Puolueen kannatus on ollut marginaalista. Vasemmistopuolue on Euroopan vasemmistopuolueen jäsen. Viron vasemmistopuolue jäi ilman johtajaa 13. kesäkuuta 2007, kun vuoden 2004 lopusta lähtien puheenjohtajana toiminut Sirje Kingsepp erosi puolueesta. Lokakuussa 2007 puolue aloitti yhdistymisneuvottelut vasemmistolaisen vironvenäläisen Perustuslakipuolueen kanssa, joka samalla kävi yhdistymisneuvotteluja Viron venäläisen puolueen kanssa. Perustuslakipuolueen puoluekokous päätti 1. joulukuuta yhdistyä kummankin puolueen kanssa, mutta kun ei-vasemmistolainen venäläisnationalistinen Viron venäläinen puolue ei halunnut yhdistyä vasemmistopuolueeseen, päätti Perustuslakipuolue yhdistyä vasemmistopuolueen kanssa. Yhdistymissopimus allekirjoitettiin 12. toukokuuta 2008 ja se astui voimaan 28. kesäkuuta, jolloin puolueiden johdot yhdistettiin. Puolue sai nimen Viron yhdistynyt vasemmistopuolue. Syyskuussa 2023 puolueessa käynnistettiin modernisointi, jonka myötä puolue on irtisanoutunut venäjämielisyydestä. == Lähteet == == Aiheesta muualla == * Viron yhdistynyt vasemmistopuolue Luokka:Viron puolueet Luokka:Euroopan vasemmistopuolue
Viron vasemmistopuolue

Viron vasemmistopuolue () oli Virossa vuosina 1990–2008 toiminut puolue. Vuonna 2008 puolue yhdistyi Perustuslakipuolueen kanssa muodostaen Viron yhdistyneen vasemmistopuolueen. Ennen viimeiseksi jäänyttä nimeään puolue tunnettiin nimillä Viron kommunistinen puolue (1990–1992), Viron demokraattinen työväenpuolue (Eesti Demokraatlik Tööpartei) (EDTP) (28.11.1992–17.12.1997) ja Viron sosiaalidemokraattinen työväenpuolue (Eesti Sotsiaaldemokraatlik Tööpartei) (ESDTP) (17.12.1997–18.12.2004). Vuonna 2004 vasemmistopuolue oli perustamassa Euroopan vasemmistopuoluetta. Puolue oli mukana myös Uuden eurooppalaisen vasemmistofoorumin (NELF) toiminnassa vuodesta 1995. ==Historia== Kesäkuussa 1988 Viron kommunistisen puolueen johtaja Karl Vaino luovutti pääsihteerin paikkansa Neuvostoliiton Nicaraguan- suurlähettiläälle, Vaino Väljakselle, joka oli entinen EKP:n ideologinen sihteeri. Virossa ja koko Neuvostoliitossa tapahtunut sisäpoliittinen myllerrys johti 1990 kommunistisen puolueen kahtiajakautumiseen, jossa toinen puoli asettui virolaisten tueksi ja toinen pitäytyi tiukasti neuvostolinjassa. Viron kommunistinen puolue oli Neuvostoliiton kommunistisen puolueen Viron haaraosasto. 25. maaliskuuta 1990 se julistautui itsenäiseksi Viron kommunistiseksi puolueeksi, jolla nimellä se rekisteröitiin 19. joulukuuta. Neuvostomieliset kovan linjat kommunistit perustivat puolueen nimeltä Viron kommunistinen puolue (NKP:n ohjelmalla) (Eestimaa Kommunistlik Parte (NLKP platvormil)). Viron vasemmistopuolue profiloitui vironvenäläisten ja neuvostohistorian puolustajana erityisesti Pronssisoturi-kiistan aikana. Talouden osalta se vaati suurempaa valtion kontrollia ja julkista taloutta. Vuonna 2004 sillä oli 1 100 jäsentä, joista vain 10 prosenttia oli alle 35-vuotiaita. 13\. kesäkuuta 2007 puolue jäi ilman johtajaa, kun vuoden 2004 lopusta lähtien puheenjohtajana toiminut Sirje Kingsepp erosi puolueesta. Lokakuussa 2007 puolue aloitti yhdistymisneuvottelut vasemmistolaisen vironvenäläisen Perustuslakipuolueen kanssa, joka samalla kävi yhdistymisneuvotteluja Viron venäläisen puolueen kanssa. 1. joulukuuta Perustuslakipuolueen puoluekokous päätti yhdistyä kummankin puolueen kanssa, mutta kun ei-vasemmistolainen venäläisnationalistinen Viron venäläinen puolue ei halunnut yhdistyä vasemmistopuolueeseen, päätti Perustuslakipuolue yhdistyä vasemmistopuolueen kanssa. 12. toukokuuta 2008 yhdistymissopimus allekirjoitettiin ja se astui voimaan 28. kesäkuuta, jolloin puolueiden johdot yhdistettiin. Puolue sai nimen Viron yhdistynyt vasemmistopuolue. == Puheenjohtajat == *1990–1995 Vaino Väljas *1995–1996 Hillar Eller *1996–2004 Tiit Toomsalu *2004–2007 Sirje Kingsepp *2007–2008 Malle Salupere ja Enn Ehala Luokka:Euroopan vasemmistopuolue Luokka:Kommunistiset puolueet Luokka:Viron puolueet
Rockpile

Rockpile oli brittiläinen rock and roll -yhtye. Yhtyeen jäsenet olivat Dave Edmunds (laulu, kitara), Nick Lowe (laulu, bassokitara), Billy Bremner (laulu, kitara) ja Terry Williams (rummut). == Diskografia == === Studioalbumit === *Seconds of Pleasure (1980) === Livealbumit === * Live at Montreux - 1980 (2011) * Live At Rockpalast (2013) * Live at The Palladium (2018) === Singlet === * Wrong Again (Let's Face It) (1980) * Teacher, Teacher (1980) * Now and Always (1980) Luokka:Brittiläiset rockyhtyeet
The Tourists

The Tourists (1977–1980) oli brittiläinen power pop -yhtye. Yhtyeen kaksi jäsentä (Annie Lennox ja David Stewart) saavuttivat suuren suosion nimellä Eurythmics. Yhtye esiintyi kerran Suomessa Ruisrockissa vuonna 1980. Yhtye julkaisi vuosina 1979 ja 1980 kolmea albumia ja singlejä. == Diskografia == === Albumit === * The Tourists (1979) * Reality Effect (1979) * Luminous Basement (1980) * Should Have Been Greatest Hits (1984) * Greatsest Hits (1997) === Singlet === * "Blind Among the Flowers" (1979) * "The Loneliest Man in the World" (1979) * "I Only Want to Be with You" (1979) * "So Good to Be Back Home Again" (1980) * "Don't Say I Told You So" (1980) * "From the Middle Room" (1980) Luokka:Brittiläiset popyhtyeet
Beyond Oasis

Beyond Oasis, tunnetaan myös nimillä Story of Thor: A Successor of The Light ja Story of Thor: Hikari wo Tsugu Mono, on 1994 julkaistu toimintaroolipeli. Pelin on kehittänyt Ancient ja julkaissut Sega. Sarjaan kuuluu myös vuonna 1996 julkaistu esiosa The Legend of Oasis. Pelissä on ajalle ja lajityypille harvisen laajat ominaisuudet taistelumekaniikalle. == Vastaanotto == IGN on antanut vuoden 2007 Wii-uusintajulkaisulle arvosanan 8.0/10 arvostelussaan. == Lähteet == == Aiheesta muualla == * Luokka:Vuoden 1994 videopelit Luokka:Toimintaroolipelit Luokka:Sega Mega Drive -pelit
Etelä-Kasai

Etelä-Kasai oli Kongon demokraattiseen tasavaltaan kuuluva alue, joka julistautui itsenäiseksi 1960 naapurimaakunta Katangan tavoin. Muutamaa viikkoa ennen Kongon itsenäistymistä 30. kesäkuuta 1960http://www.rfi.fr/contenu/20091231-chronologie-independances-africaines paikalliset julistivat rikkaan kaivosalueen itsenäiseksi. Elokuun 8. päivä luba-kansan heimopäällikkö Albert Kalonji julisti perustetuksi Etelä-Kasain kaivosvaltionhttp://www.africafederation.net/Kasai_History.htm (État minier du Sud-Kasaï) pääkaupunkinaan Bakwanga. Kalonji antoi itselleen arvonimen muluba- kansan korkein päällikkö ja sen kohtaloon liittyneiden heimojen haastamaton suojelija (Chef Suprême du Peuple Muluba et Protecteur Incontesté des Tribus Associées à son sort). Vuoden 1961 huhtikuussa kokoontui merkkihenkilöiden kokous, joka kruunasi Kalonjin isän perinteisellä kuningastittelillä Mulopwe. Uusi kuningas luopui sitten kruunusta ja luovutti sen pojalleen, josta tuli Albert I. Nelikuukautisten veristen taisteluiden jälkeen Kongon armeija valloitti alueen ja pidätti Kalonjin 30. joulukuuta 1961. Hän kuitenkin pääsi pakenemaan ja johti hallitustaan lokakuuhun 1962. Mobutu Sese Sekon aikana Etelä-Kasai jaettiin Itä-Kasain ja Länsi-Kasain maakuntiin (nyk. jaettu edelleen Kasaihin ja Luluaan) itsenäisyyspyrkimysten heikentämiseksi. ==Lähteet== * http://www.imperial-collection.net/southkasai01.html === Viitteet === Luokka:Kongon demokraattisen tasavallan historia Luokka:Afrikan entiset valtiot Luokka:Afrikan entiset monarkiat Luokka:Entiset tunnustamattomat valtiot Luokka:1960-luku
Hollywood Burbankin lentoasema

Hollywood Burbankin lentoasema (, IATA: BUR, ICAO: KBUR, FAA LID: BUR) on julkinen lentoasema, joka sijaitsee kuusi kilometriä Burbankin keskustasta luoteeseen. Amerikkalainen koomikko, Bob Hope on lentokentän suojelija. Asemaa käyttäviä lentoyhtiöitä ovat muun muassa Alaska Airlines, American Airlines ja Delta Airlines. Lentoyhtiöillä on reittilentoja lähinnä Yhdysvaltain länsiosiin, poikkeuksena JetBlue Airwaysin operoima reitti John F. Kennedyn lentokentälle New Yorkiin. Bob Hopen lentoasemaa käytti vuonna 2021 noin 3,73 miljoonaa matkustajaahttps://hollywoodburbankairport.com/. == Lähteet == == Aiheesta muualla == * Hollywood Burbank Airport * Luokka:Los Angelesin piirikunnan lentoasemat
Svensson

Svensson on ruotsinkielinen sukunimi, joka merkitsee Svenin poikaa. Tunnettuja Svenssoneja ovat: * Alf Svensson (s. 1938), ruotsalainen poliitikko (kristillisdemokraatti) * Allan Svensson (1951–2024), ruotsalainen näyttelijä * Anders Svensson (s. 1976), ruotsalainen jalkapalloilija * Anders Svensson (s. 1975), ruotsalainen jääpallomaalivahti * Antero Svensson (1892–1946), suomalainen kenraalimajuri ja Mannerheim-ristin ritari * Barbro Svensson, Lill-Babs (1938–2018), ruotsalainen laulaja ja näyttelijä * Bo Ragnar Svensson, Bo Svenson (s. 1941), ruotsalais-yhdysvaltalainen näyttelijä, ohjaaja, tuottaja ja käsikirjoittaja * Daniel Svensson (s. 1977), ruotsalainen muusikko * Egon Svensson (1913–1995), ruotsalainen kreikkalais-roomalaisen tyylin painija * Emil Svensson (1882–1954), suomalainen rakennusmestari * Esbjörn Svensson (1964–2008), ruotsalainen jazzpianisti ja säveltäjä * Eva- Britt Svensson (s. 1946), ruotsalainen poliitikko * Fredrik Svensson (s. 1975), ruotsalainen jääkiekkoilija * Gustav Svensson (s. 1987), ruotsalainen jalkapalloilija * Helinä Svensson-Timari (1887/1889–1958), suomalainen lausuja ja näyttelijä * Jan Svensson (s. 1950), ruotsalainen popmuusikko (taiteilijanimi: Harpo) * Jenny Markelin-Svensson (1882–1929), suomalainen ammattientarkastaja ja insinööri * Johan Svensson (1896–1918), suomalainen jääkärivaravääpeli * Jonas Svensson (s. 1993), norjalainen jalkapalloilija * Kalle Svensson (1925–2000), ruotsalainen jalkapalloilija * Karl Svensson (s. 1984), ruotsalainen jalkapalloilija * Lars Svensson (s. 1941), ruotsalainen lintutieteilijä * Madelein Svensson (s. 1969), ruotsalainen kilpakävelijä * Magnus Svensson (1821–1901), ruotsalainen poliitikko * Magnus Svensson (s. 1963), ruotsalainen jääkiekkoilija * Magnus Svensson (s. 1969), ruotsalainen jalkapalloilija * Magnus Svensson (s. 1983), ruotsalainen salibandyn pelaaja * Magnus Pääjärvi-Svensson (s. 1991), ruotsalainen jääkiekkoilija * Markus Svensson (s. 1984), ruotsalainen jääkiekkomaalivahti * Ola Svensson (s. 1986), ruotsalainen laulaja * Olle Svensson (1904–1972), ruotsalainen kirjailija * Oskar Svensson (s. 1995), ruotsalainen maastohiihtäjä * Pelle Svensson (1943–2020), ruotsalainen asianajaja, kreikkalais-roomalaisen tyylin painija ja olympiamitalisti * Rudolf Svensson (1899–1978), ruotsalainen painija * Siv- Inger Svensson (s. 1953), ruotsalainen iskelmälaulaja * Tommy Svensson (s. 1945), ruotsalainen jalkapalloilija ja valmentaja * Åsa Svensson (s. 1975), ruotsalainen tennispelaaja. == Kuvitteellisia Svenssoneja == * Totte Svensson (Ture Sventon), salapoliisi Åke Holmbergin kirjasarjassa * Andersson, Svensson tai Karlsson, ruotsalaisia urheilijoita Juhani Peltosen Elmo-kuunnelmissa ja -romaanissa
HMS Swift (1907)

HMS Swift oli Britannian kuninkaallisen laivaston kokeellinen laivueenjohtaja, joka palveli ensimmäisessä maailmansodassa. == Suunnittelu == Swiftin suunnittelun lähtökohtana oli amiraali Fisherin näkemys nopeista sotalaivoista. Amiraliteetti sai valmiiksi vaatimusten määrittelyn joulukuussa 1904. Tämän jälkeen lopulta parhaaksi arvioitua Cammell Lairdin suunnitelmaa verrattiin Thornycroftin, Fairfieldin, John Brownin ja Armstrong Whitworthin suunnitelmiin. Suunniteltu kokonaisen luokan tilaaminen ei kuitenkaan toteutunut. Seuraava Swiftiin rinnastettava tilaus tehtiin vasta vuonna 1914. Ainutlaatuisuutensa vuoksi alus oli jonkinlainen kummajainen suuren kokonsa ja muutenkin selkeästi poikkeavan rakenteensa vuoksi. Aluksen uppouma oli kaksinkertainen tuon ajan hävittäjiin verrattuna. Alus oli riittävän kookas ja nopea, jotta se pystyisi vapauttamaan tiedustelutehtävistä kevyet risteilijät, jotka Fisher halusi poistaa laivaston kokoonpanosta. Nopeusvaatimuksen vuoksi aluksen polttoaineeksi valittiin öljy ja siihen asennettiin neljä akselia, jotka kykenisivät liikuttamaan alusta 39 solmun nopeudella. Nopeus jäi kuitenkin lopulta haaveeksi palveluskäytössä. Laivasto kuitenkin kirjasi koeajoissa nopeuden saavutetuksi. Nopeus ei kuitenkaan olisi ollut taloudellinen, koska aluksella oli öljyä ainoastaan 180 tonnia. Tämä rajoitus teki siitä myös täysin sopimattoman Fisherin haaveilemaan tiedustelutehtävään. Alus oli myös kokoonsa nähden heikosti panssaroitu ja aseistettu, koska sen uppouma pyrittiin pitämään pienenä. Tästä seurasi myös heikko merikelpoisuus ja sen palvelusta rajoitti sää. == Palvelus == Vuonna 1912 alus määrättiin 4. torpedovenehävittäjälaivueen johtajaksi. Laivueen muodostaneiden K-luokan alusten kanssa Swift liitettiin Suureen laivastoon elokuussa 1914. Alus osoittautui liian heikoksi palvellakseen Pohjanmerellä, minkä vuoksi se kävi heinäkuussa 1915 korjattavana. Telakalla alukselle asennettiin Egertonin kehittämä raivausjärjestelmä ja se siirrettiin Doverin partio-osastoon 6. hävittäjälaivueeseen.Conway's 1906-1921 s. 73 Aluksen keulassa olleet kaksi nelituumaista tykkiä korvattiin 1916 yhdellä 6"/45 Mk XII -tykillä P Mk VII -asennuksella. Swift modernisoitiin korjaustun yhteydessä, kun se oli vaurioitunut pahoin Doverinsalmen taistelussa 20. huhtikuuta 1917. Alukselle asennettiin komentosilta ruorihuoneineen, sen kuusituumainen poistettiin ja 18 tuuman torpedoputket korvattiin 21-tuumaisilla. Se palasi telakalta heinäkuussa palvelukseen Doverin partio-osastoon. Alus osallistui keväällä 1918 ensimmäiseen Ostendiin tehtyyn hyökkäykseen. Se romutettiin kaikessa hiljaisuudessa 9. joulukuuta 1921. ==Lähteet== * * * ===Viitteet=== Luokka:Kuninkaallisen laivaston hävittäjät Luokka:Yhdistyneen kuningaskunnan ensimmäisen maailmansodan hävittäjät
Toivo Kaitera

Toivo Kaitera (18. toukokuuta 1883 Liminka – 29. lokakuuta 1930 Haukipudas) oli suomalainen kansakoulunopettaja ja runoilija. Kaiteran vanhemmat olivat maanviljelijä Iikka Kaitera ja Maria Sofia Snellman. Hänen nuorempi veljensä oli liikemies Iikka Kaitera. Kaitera valmistui kansakoulunopettajaksi Kajaanin seminaarista 1906. == Teoksia == * Tuulimylly ynnä muita runoja. Pohjolan kustannus-osakeyhtiö, Oulu 1919 == Lähteet == * * Kajaanin seminaarista valmistuneita opettaja-kirjailijoita Luokka:Suomalaiset runoilijat Luokka:Vuonna 1883 syntyneet Luokka:Vuonna 1930 kuolleet
Raukki

Raukki () on vaihtelevan muotoinen siirtolohkare, kivipaasi tai -kumpare, joka on säästynyt meren aaltojen pitkäaikaiselta kulutukselta eli abraasiolta sitä ympäröivän heikomman kiven jauhautuessa ja huuhtoutuessa veteen. Nimitystä käytetään erityisesti Gotlannissa Ruotsissa olevista rantamuodostumista, mutta niin voidaan nimittää myös muualla tavattavia vastaavia pylväsmäisiä kiviä.Suomalainen tietosanakirja, Weilin+Göös 1989–1993, ISBN 951-35-4644-6.Otavan iso tietosanakirja, Otava 1960–1965. Raukkeja syntyy joskus holvikaaren romahtaessa. Ennen pitkää raukitkin romahtavat. Suomessa on kiviä, joita kutsutaan raukeiksi. Niitä esiintyy esimerkiksi Puulavedessä luontoon.fi: Puulan rantojensuojeluohjelma-alue , viitattu 4.8.2017, Rautalammilla ja Tervon Tallusjärvessä. ==Lähteet== Luokka:Sedimentologia Luokka:Gotlanti Luokka:Seulonnan keskeiset artikkelit
Anjui

Anjui () on Kolyman sivujoki Tšukotkan autonomisessa piirikunnassa ja Sahan tasavallassa Venäjällä. Sen muodostavat Anadyrin ylätasangolta alkunsa saavat Bolšoi ja Malyi Anjui -joet. Bolšoi Anjuin pituus on 693 kilometriä ja Malyi Anjuin 738 kilometriä. Yhdessä ne virtaavat vain 8 kilometrin matkan. Valuma- alueen laajuus on 107 000 neliökilometriä. Joet ovat liikennöintikelpoisia. Niitä käytetään kalastukseen ja kaivosteollisuuden tarpeisiin. ==Lähteet== Luokka:Kolyman vesistö Luokka:Sahan tasavallan joet Luokka:Tšukotkan joet
Omolon

Omolon () on Kolyman sivujoki Tšukotkan autonomisessa piirikunnassa ja Sahan tasavallassa Venäjällä. Sen pituus on 1114 kilometriä ja valuma-alueen laajuus 113 000 neliökilometriä. Joki saa alkunsa Kolyman ylängöltä ja virtaa kohti pohjoista. Se jäätyy lokakuussa ja vapautuu jäistä kesäkuun alussa. Yläjuoksulla joki jäätyy pohjaa myöten muodostaen valtavia lumensekaisia jäämassoja. Omolon on liikennöintikelpoinen 600 kilometrin matkalla. Tärkeimmät sivujoet ovat Molongda, Oloi, Oloitšan ja Kedon. Joen varrella sijaitsee Bilibinon piirin kuuluva, etupäässä eveenien ja tšuktien asuttama Omolonin kylä. ==Lähteet== Luokka:Kolyman vesistö Luokka:Sahan tasavallan joet Luokka:Tšukotkan joet
Abraasio (geologia)

Abraasio (, pois ja rasio, raaputus)Suomalainen tietosanakirja, Weilin+Göös 1989–1993, ISBN 951-35-4644-6. tarkoittaa geologiassa ja maantieteessä aalloista ja vuorovedestä johtuvaa rantojen kulumista. Abraasion tuloksena rannikon vaakasuoraan kerrostuneisiin kivilajeihin syntyy abraasiojyrkänne ja sen alapuolelle abraasioterassi eli penkere. Muihin kivilajeihin, kuten gneissiin ja graniittiin, abraasio muovaa säännöttömiä kulumisjälkiä, jotka näkyvät rikkonaisina rantakallioina. Jatkuva abraasio leventää abraasioterassia, jolloin usein käy niin, että osa rantamuodostumista ei kestäkään aaltojen kulutusta. Niistä muodostuu silloin abraasiojälkiä, jollaisia ovat esimerkiksi Gotlannin raukit. Abraasiopinta eli huomattavan leveä abraasioterassi syntyy silloin, kun maa vajoaa abraasion aikana.Uusi tietosanakirja, Tietosanakirja oy 1960–1966. ==Lähteet== Luokka:Geologiset prosessit it:Corrasione
Kuuno A. TalviOja

Kuuno Adalbert TalviOja (sukunimi aik. Bäckman; 24. joulukuuta 1865 Tottijärvi – 20. maaliskuuta 1933 Heinola) oli suomalainen oppikoulun lehtori ja kirjallisuuden tutkija. TalviOjan vanhemmat olivat kappalainen, varapastori Knut Adolf Bäckman ja Maria Elisabet Wirberg. Hän pääsi ylioppilaaksi 1885 Turun lyseosta ja opiskeli Helsingin yliopistossa valmistuen filosofian kandidaatiksi ja maisteriksi 1890. Talvioja toimi Heinolan keskikoulun ja sen jatkoluokkien uskonnon ja ruotsin nuorempana lehtorina 1893–1933 sekä jatkoluokkien rehtorina. TalviOja kirjoitti 1915 tutkielman kirjailija Jaakko Juteinista. TalviOja oli naimisissa vuodesta 1891 Olga Adolfina Ståhlen kanssa. == Teoksia == * Jaakko Juteini ja hänen kirjallinen toimintansa. Heinola 1915. E-kirjana Gutenberg-projektissa. * Jaakko Juteini kirjailijana, teoksessa Heinolan keskikoulu ja jatkoluokat. Kertomus lukuvuodelta 1914-1915. Heinola 1915 == Lähteet == * * == Aiheesta muualla == * Vapaasti ladattavia Kuuno A. TalviOjan e-kirjoja Projekti Lönnrotista sekä Project Gutenbergista. Luokka:Suomalaiset opettajat Luokka:Suomalaiset kirjallisuustieteilijät Luokka:Vuonna 1865 syntyneet Luokka:Vuonna 1933 kuolleet
Siltanosturi

Siltanosturi on nosturityyppi, jota käytetään yleisesti erilaisissa teollisuuslaitoksissa. Siltanosturi koostuu karkeasti ottaen kahden kiskon varassa kulkevasta sillasta, siltaan kiinnitetystä ja sitä pitkin liikkuvasta vaunusta (päätykannattaja) sekä vaunuun asennetusta, esimerkiksi perinteisellä koukulla varustetusta nostimesta. Tällainen nosturi toimii usein tehdashallissa, jolloin sen kiskot on kiinnitetty hallin seiniin, mutta se voi sijaita myös ulkona, jolloin se toimii jonkinlaisen erillisen rakennelman varassa. Yllä kuvattujen kaksikiskoisten siltanostureiden lisäksi saatavilla on yksikiskoisia siltanostureita. Sooloradallisissa siltanostureissa silta ja siltaan kiinnitetty vaunu liikkuvat yhden kiskon varassa. Siltanostureita ohjataan tyypillisesti alhaalta käsin radiolla tai suurempien nosturien osalta myös nosturin siltaan kiinnitetystä erityisestä ohjaamosta. Nosturit voivat olla myös pitkälle automaattiohjattuja. Tällöin ne toimivat usein osana laajempaa automatisoitua materiaalinsiirtoketjua, johon kuuluu myös esimerkiksi vihivaunuja. Siltanosturien tyypillinen nostokapasiteetti vaihtelee 1000 ja 100 000 kg:n välillä. Suurimmat siltanosturit voivat nostaa jopa 500 000 kg:n verran, mutta tyypillisimpiä tällaiset nostokapasiteetit ovat telakoilla, joissa nosturit ovat siltanosturien sijaan pukkinostureita. Modernit siltanosturit voivat sisältää useita erilaisia lisäominaisuuksia, kuten usean sillan ohjaaminen samalla ohjaimella, useamman nostimen käyttö samassa sillassa, automaattinen paikoitus sekä nostoanalytiikkaa, joka kerää tietoa nostetuista kapasiteeteista. Siltanostureissa käytetään tyypillisesti köysinostinta, joka nostaa kohteen teräsvaijereiden avulla. Pienemmissä nostokapasiteeteissa käytetään myös ketjusähkönostinta. Nostovälineinä käytetään perinteisen nostokoukun lisäksi tarvittaessa muun muassa erilaisia pihtejä tai saksia sekä esimerkiksi magneettisia nostimia. Antimagneettisista materiaaleista valmistettuja levymäisiä kappaleita nostetaan imukupeilla. == Lähteet == == Aiheesta muualla == Luokka:Nosturit Luokka:Teollisuus
Bilibino

Bilibino () on kaupunki Tšukotkan autonomisessa piirikunnassa Venäjällä. Se sijaitsee Kolyman vesistöön kuuluvien Karalvejem ja Bolšoi Kepervejem -jokien yhtymäkohdassa 653 kilometriä Anadyristä luoteeseen. Kaupunki on Bilibinon piirin keskus. Paikkakunta on saanut alkunsa Karalvejemin kultakaivoksen yhteyteen vuonna 1955 perustetusta asutuksesta. Se on nimetty Tšukotkan kultaesiintymät löytäneen geologi Juri Bilibinin mukaan. Vuonna 1958 Bilibino sai kaupunkimaisen taajaman statuksen, vuonna 1961 siitä tuli Bilibinon piirin hallinnollinen keskus ja vuonna 1993 kaupunki. Vuonna 1989 kaupungin väkiluku oli jo lähes 15 600. Väkiluku kuitenkin putosi liki kaksi kolmasosaa Neuvostoliiton hajoamisen jälkeisenä vuosikymmenenä. Vuonna 2010 Bilibinossa asui yhä 5 503 henkeä. Bilibinosta on talvitie Kolymajoelle Zeljonyi Mysiin sekä Itä-Siperian meren rannalla sijaitsevaan Pevekin satamaan. Lentokenttä sijaitsee Kepervejemin kylässä, jonne johtaa 36 km pituinen ympärivuotinen maantie. Talous perustuu kultaa tuottavaan kaivosteollisuuteen. Lähistöllä on Bilibinon ydinvoimala, joka tuottaa lämpöä kaupungille ja noin 75 % alueen sähköstä. Kaupungissa toimii kaksi lastentarhaa ja kaksi keskikoulua, lasten luomistyön keskus ja ammattikoulu. Kulttuurilaitoksia ovat lasten taidekoulu, vapaa-ajan ja kansantaiteen keskus, kirjastolaitos sekä kotiseutumuseo. Paikallislehtenä ilmestyy Zolotaja Tšukotka (”Kultainen Tšukotka”). == Asukasluvun kehitys == Oheinen taulukko kuvaa Bilibinon väkiluvun kehitystä vuosina 1959–2010 suoritettujen väestönlaskentojen mukaan. Vuosi Bilibinon asukasluku Taajaman asema 1959 635 kaupunkityyppinen taajama 1970 10 693 kaupunkityyppinen taajama 1979 12 711 kaupunkityyppinen taajama 1989 15 558 kaupunkityyppinen taajama 2002 6 181 kaupunki 2010 5 506 kaupunki ==Lähteet== ==Aiheesta muualla== * Bilibinon piirin sivusto * Epävirallinen kaupunkisivusto Luokka:Bilibinon piiri Luokka:Tšukotkan kaupungit
Dimetyylifumaraatti

Dimetyylifumaraatti on fumaarihapon metyyliesteri. Sen kemiallinen kaava on C6H8O4, moolimassa 144,125 g/mol, sulamispiste 102-105 °C, kiehumispiste 192-193 °C, tiheys 1,37 g/cm3 ja CAS-numero 624-49-7. Ainetta on käytetty kulutustavaroissa kuten kenkien, vaatteiden ja huonekalujen homeenestoaineena varastoinnin ja kuljetuksen aikana. Dimetyylifumaraattia on toisaalta käytetty Saksassa pitkään sisäisenä psoriasislääkkeenä, ja sen käyttö on viime vuosina yleistynyt muuallakin Euroopassa. Dimetyylifumaraatin IUPAC:n antama nimi on dimetyyli-(E)-buteenidionaatti. Dimetyylimaleaatti (CAS 624-48-6) on dimetyylifumaraatin isomeerinen muoto. Dimetyylifumaraatin markkinoille saattamisen ja markkinoilla saataville asettamisen kulutustavaroissa on kielletty Suomessa 16.4.2009 valtioneuvoston antamalla asetuksella. Aine on aiheuttanut kuluttajissa iho-oireita. Aineen kauppanimenä on Fumaderm. == Aiheesta muualla == *TUKES: Valtioneuvoston asetus dimetyylifumaraatti-nimistä biosidia sisältävien kulutustavaroiden markkinoille saattamisen ja markkinoilla saataville asettamisen kieltämisestä 16.4.2009/251 *YLE uutiset, 24.04.2008: Myrkkytuoli-ihottumien syy selvisi *PubChem: Dimethyl fumarate *Kyoto Encyclopedia of Genes and Genomes (KEGG): Dimethyl fumarate *ChemBlink: Dimethyl fumarate *Dimetyylifumaraatin käyttöturvallisuustiedote, Sigma Aldrich, viitattu 18.1.2015. Luokka:Esterit
Rattaat pyörimään

Rattaat pyörimään on raumalaislähtöisten hip hop -tuottajien Jake the Breakin ja Flamin 11. lokakuuta 2010 julkaisema tuottajalevy. Sen julkaisi Karma Musiikki. == Taustaa == Albumilta on julkaistu kolme näytekappaletta: Juno – "Uuden ajan lumisotaa", Stepa – "Koko päivän joka päivä" ja TK, Tuomo, Elastinen, Timo Pieni Huijaus ja Solonen – "Helpompaa hulluna". Kappale "Kuinka korkeelle" julkaistiin albumin ensimmäisenä singlenä ja siitä on julkaistu myös musiikkivideo. Singlellä vierailee Joniveli. == Kappaleet == # Intro – Manageri # Uuden ajan lumisotaa – Juno # Kuinka korkeelle – Joniveli # Painakaa pojat mieleen – Kajo & Are # Systeemi – Chyde # Kultasia päiviä – Haamu # Ysikuus – Pyhimys & Jonde # Muutama sana – Solonen, Kivat Pojat & Ikuboi # Älä luovuta – Saara Aalto # Helpompaa hulluna – TK, Tuomo, Elastinen, Timo Pieni Huijaus & Solonen # Virtaan – Kesken # Koko päivän joka päivä – Stepa # Kolme paria lenkkareita – SP # Rattaat pyörimään – Särre == Samplet == * "Kultaisia päiviä" sisältää samplen Ronnie Lawsin kappaleesta "Friends & Strangers". == Arvostelut == * Tuoreet Platat: Tuoreet Platat == Lähteet == Luokka:Suomalaiset hip hop -albumit Luokka:Vuoden 2011 albumit
Kotelo (biologia)

Kotelo () on hyönteisten täydelliseen muodonvaihdokseen liittyvä kehitysvaihe toukka-asteen ja aikuisen yksilön eli imagon välillä. Kotelovaiheessa hyönteinen ei nauti mitään ravintoa ja lepää yleensä liikkumattomana paikoillaan. Kotelo lepää usein kotelokopassa, jonka toukka on valmistanut kehruurauhastensa erittymästä, tai kotelokehdossa, johon toukka on käyttänyt kehruurauhastensa erittymän lisäksi myös esimerkiksi lehdenkappaleita, puunsiruja ja hiekanjyviä. Koteloita voidaan erottaa kolme päätyyppiä: *irtokoteloissa raajojen, siipien, tuntosarvien ja suuosien aiheet työntyvät esiin muusta ruumiista *muumiokoteloissa ruumiinosat näkyvät kotelon pinnassa *tynnyrikoteloiden pinnassa ei näy jälkeäkään ruumiinosista. ==Lähteet== == Aiheesta muualla == Luokka:Kehitysbiologia Luokka:Entomologia Luokka:Seulonnan keskeiset artikkelit
Steve Scott

Steve Scott voi tarkoittaa seuraavia henkilöitä: *Steve Scott, yhdysvaltalainen yleisurheilija *Steve Scott, yhdysvaltalainen radiotoimittaja *Steve Scott, brittiläinen toimittaja *Steve Scott, brittiläinen runoilija ja muusikko.
ProCom

ProCom – Viestinnän ammattilaiset ry on Suomen suurin viestinnän ammattilaisten järjestö. Liitto aloitti toimintansa nimellä Suomen Tiedottajien Liitto vuonna 1978 jolloin sen edeltäjät vuonna 1947 perustettu Tiedotusmiehet ry sekä vuonna 1955 perustettu Henkilöstölehtien yhdistys yhdistivät voimansa. Vuonna 2022 ProComiin kuuluu noin 2 600 viestinnän parissa työskentelevää ammattilaista, jotka toimivat asiantuntijoina, päälliköinä, johtajina, yrittäjinä ja konsultteina tai opiskelevat alaa. Järjestön tärkeimpiä tehtäviä ovat jäsentensä ammattitaidon kehittäminen sekä verkostoitumismahdollisuuksien tarjoaminen sekä viestintäalan yhteiskunnallinen vaikuttaminen. ProCom tutkii viestintäalaa, ja suurin tutkimus on joka toinen vuosi toteutettava Viestinnän ala -tutkimus (ent. Viestinnän ammattilaiset -tutkimus) muiden viestintäjärjestöjen kanssa. ProCom julkaisee myös vertaisarvioitua ProComma Academic -viestinnän kausikirjaa, jolla on ensimmäisen tason Jufo-luokitus. Vuonna 2012 ProCom julkaisi kattavan alan historiateoksen Vuosisata suhdetoimintaa − Yhteisöviestinnän historia Suomessa. ProCom jakaa joka vuosi Vuoden viestintäpalkinnot. Palkintokategorioita ovat Vuoden viestintäammattilainen, Vuoden johtaja, Vuoden viestintäteko sekä elämäntyöpalkinto.Viestintäpalkinnot. Procom. Viitattu 19.6.2022. Järjestön hallituksen puheenjohtajana on marraskuusta 2021 asti toiminut Maria Mroue. ProComin toimitusjohtajana toimii 1.9.2022 alkaen Jarno Forssell. Forssell seurasi toimitusjohtajana ProComia 17 vuotta johtanutta FT, dosentti Elina Melginiä. ProCom on Viestinnän eettisen neuvottelukunnan VENin taustayhteisö ja perustajajäsen. ProCom on myös kansainvälisen eri maiden viestintäalan yhdistysten globaalin kattojärjestön Global Alliancen (GA) jäsen. == Lähteet == == Aiheesta muualla == * ProComin verkkosivu Luokka:Suomalaiset järjestöt luokka:viestintä
Steve Scott (yleisurheilija)

Steve Scott (s. 5. toukokuuta 1956) on yhdysvaltalainen entinen yleisurheilija. Scottin suurin saavutus on hopea 1 500 metrin juoksussa Helsingin maailmanmestaruuskilpailuista 1983. == Ennätykset == 800 m 1.45,05 4. heinäkuuta 1982 Byrkjelo, Norja 1 000 m 2.16,40 23. elokuuta 1981 Nizza, Ranska 1 500 m 3.31,76 16. heinäkuuta 1985 Nizza, Ranska maili 3.47,69 7. heinäkuuta 1982 Oslo, Norja 3 000 m 7.36,69 1. syyskuuta 1981 Ingleheim, Saksa 5 000 m 13.30,39 6. kesäkuuta 1987 Eugene, Yhdysvallat Luokka:Yhdysvaltalaiset keskimatkojen juoksijat Luokka:Vuonna 1956 syntyneet Luokka:Elävät henkilöt
River-luokka (torpedovenehävittäjä)

River-luokka oli Australian kuninkaallisen laivaston kuuden juuri ennen ensimmäistä maailmansotaa valmistuneen aluksen muodostama hävittäjäluokka, joka muodosti ensimmäisen vastamuodostettujen Kansainyhteisön laivastoyksiköiden tilauksen. Luokan alukset nimettiin australialaisten jokien mukaan valiten yksi kustakin osavaltiosta. Nimeäminen aloitti samalla Australian laivastossa edelleen vallalla olevan tradition. == Alukset == Kaksi ensimmäistä alusta valmistettiin brittiläisillä telakoilla Acheron-luokan piirustusten pohjalta, ja niiden suunnitelmia muokkasi Sir John Biles. Kolmannen aluksen tilaus jaettiin brittiläisen telakan ja Cockatoon laivastotelakan kesken, ja loput kolme tilattiin Cockatoolta, jotka valmistuivat vasta sodan aikana. River-luokan torpedovenehävittäjätGardiner 1985, s. 75. Nimi Telakka Kölinlasku Vesille Valmis Kohtalo HMAS Parramatta Fairfield Shipbuilding and Engineering Company, Govan 17. maaliskuuta 1909 9. helmikuuta 1910 10. syyskuuta 1910 20. huhtikuuta 1928 majoitusalus romutettu osittain muistomerkki 1973 HMAS Yarra William Denny and Brothers, Dumbarton - 9. huhtikuuta 1910 - romutettu 1929 HMAS Warrego Fairfield ja Cockatoo Dockyard, Sydney - 4. huhtikuuta 1911 1. kesäkuuta 1912 19. huhtikuuta 1928 romutettiin 1930 HMAS Huon Cockatoo 25. tammikuuta 1913 19. joulukuuta 1914 2. helmikuuta 1916 reserviin 7. kesäkuuta 1928 upotettiin maalialuksena 1931 HMAS Swan Cockatoo 22. tammikuuta 1913 11. joulukuuta 1915 16. elokuuta 1916 romutettiin 1930 HMAS Torrens Cockatoo 25. tammikuuta 1913 28. elokuuta 1915 3. heinäkuuta 1916 reserviin 1920 upotettiin maalialuksena 1930 == Lähteet == * * * === Viitteet === *
Leino Pentzin

Leino Fredrik Pentzin (11. huhtikuuta 1881 Liminka – 29. tammikuuta 1951 Kerava) oli suomalainen toimittaja, kansanopiston ja kauppakoulun johtaja ja kansakouluntarkastaja.Leino Pentzin 50-vuotias, Aamulehti, 11.04.1931, nro 97, s. 7, Kansalliskirjaston digitaaliset aineistot Pentzinin vanhemmat olivat agronomi Fredrik Wilhelm Pentzin ja Justina Lake. Pentzin valmistui ylioppilaaksi Oulun lyseosta vuonna 1901 ja filosofian kandidaatiksi Helsingin yliopistosta vuonna 1905 sekä teki opintomatkoja Ruotsiin ja Tanskaan kansanopetukseen tutustumista varten. Hän toimi Oulun kaupungin kansakouluntarkastajana vuosina 1913−1918. Hän oli Haapaveden kansanopiston johtaja 1909–1913. Sittemmin hän toimi Raahen Porvari- ja Kauppakoulun johtajana vuosina 1918−1926Raahen Porvari- ja Kauppakoulun 100 v. juhlamatrikkeli 1982, 89, suomen kielen, historian ja filosofian alkeiden lehtorina Tyrvään yhteiskoulussa vuosina 1926−1933 sekä suomen kielen opettajana Vaasan kauppakoulussa vuosina 1933−1946. Näiden ohella Pentzin toimi mm. Haapaveden kunnanvaltuuston varapuheenjohtajana vuosina 1912−1913 ja Vammalan kauppalanvaltuuston puheenjohtajana vuosina 1930−1933. Suomen sisällissodan aikana Pentzin oli valkoisten puolella ryhmänjohtajana Oulun vapaaehtoisessa rintamakomennuskunnassa (myöhemmin 4:nnen Pohjois-Pohjanmaan rykmentin 1. Pataljoonan I komppania). Hänet ylennettiin sodan jälkeen kersantiksi ja sittemmin vääpeliksi. Pentzin julkaisi sotakokemuksistaan teoksen Vapaussodan muistoja. Vuosina 1920−1925 Pentzin toimi Raahen suojeluskuntapiirin piiriesikunnan kansliapäällikkönä. Hersalon mukaan hänellä oli merkittävä rooli sekä taloudessa että piirin henkisenä johtajana.Hersalo 1966, 513 Leino Pentzinin puoliso vuodesta 1906 oli Edith Sofia Laurell. Heillä oli neljä lasta, joista osa suomensi sukunimensä muotoon Temmes. Ensimmäisen vaimonsa kuoltua Pentzin solmi vuonna 1933 uuden avioliiton Martta Katariina Bomanin kanssa. Diplomi-insinööri ja ilmailuhallituksen pääjohtaja Kaarlo J. Temmes, vuoteen 1935 Pentzin oli Leino Pentzinin poika hänen ensimmäisestä avioliitostaan.Kuka kukin on 1978 : Temmes, Kaarlo Jaakko == Teoksia == * Kansanopetuksen vaiheita Oulussa. Pohjolan kirjapaino, Oulu 1918 * Vapautussodan muistoja. Pohjolan Kustannus-osakeyhtiö, Oulu 1918, Teos digitoituna Työväenliikkeen kirjaston digitaalisessa arkistossa == Lähteet == *Hersalo, N. V.: Suojeluskuntien historia II: Puolustuskelpoinen kansa. 3 p. Hata, Vaasa, 1966. * * Tyrvään yhteiskoulu − Vammalan lukio 1904−1979, s. 131. Vammala: Vammalan lukio, 1979. * ===Viitteet=== Luokka:Suomalaiset toimittajat Luokka:Suomalaiset opettajat Luokka:Suomen oppilaitosten rehtorit Luokka:Haapaveden kaupunginvaltuutetut Luokka:Vammalan kaupunginvaltuutetut Luokka:Suomen sisällissodan valkoiset Luokka:Vuonna 1881 syntyneet Luokka:Vuonna 1951 kuolleet
Canon EOS 60D

Canon EOS 60D on japanilaisyhtiö Canonin valmistama digitaalinen järjestelmäkamera. Kamera julkaistiin elokuussa 2010 Canon EOS 50D:n seuraajaksi. Suomessa kamera tuli myyntiin syyskuun puolivälissä 2010.Tekniikan Maailma. Canon EOS 60D – malliston kahdeksas runko, arkistoitu alkuperäisestä 8.8.2016 Kamera on yhteensopiva EF- ja EF-S-objektiivien sekä EX-sarjan Speedlite-salamalaitteiden kanssa.Canon.fi. Canon EOS 60D Kameralla on mahdollista ottaa myös Full HD -videokuvaa 1920 × 1080 pikselin resoluutiolla. Kuvataajuus voi tällöin olla joko 30, 25 tai 24 kuvaa sekunnissa. 720p:n tarkkuudella kuvataajuus voi kuitenkin olla jopa 60 tai 50 kuvaa sekunnissa.Digikuvaus.fi. Canon EOS 60D tarjoaa kehittyneille kuvaajille säätöjä ja suorituskykyä Canon EOS 60D tukee suuren kapasiteetin SDXC- muistikortteja. Lisäksi kameraan sopivat myös SD- ja SDHC-muistikortit. == Ominaisuudet == * 18 megapikselin APS-C-koon CMOS-kenno * Kääntyvä 7,7 cm:n (3,0 tuuman) nestekidenäyttö (kuvasuhde 3:2) * Full HD -videokuvaus (1080p, 30 kuvaa/s) * DIGIC 4 -prosessori * ISO 100–6 400, H: 12 800 * 5,3 kuvaa sekunnissa, jopa 58 JPEG-kuvaa * 9 ristikkäistyyppisen tarkennuspisteen automaattitarkennusjärjestelmä * iFCL-mittaus, 63 alueen kaksikerroksinen mittausanturi == EOS 60Da == Canon julkisti huhtikuussa 2012 60D:stä version joka on perusmalliin verrattuna huomattavasti herkempi tähtivalokuvauksessa tärkeälle vedyn alfa-aallonpituudelle 656,28 nm. Se korvasi Canonin aiemman tähtivalokuvaajille suunnatun mallin EOS 20Da vuodelta 2005. == Lähteet == == Aiheesta muualla == Luokka:Digitaaliset kamerat Eos 60d ja:キヤノン EOS 10D#EOS 60D
Confide

Confide oli yhdysvaltalainen metalcore-yhtye Los Angelesista. Yhtye on perustettu vuonna 2004. Yhtye on julkaissut kaksi EP:tä ja kaksi täyspitkää albumia. Confiden laulu yhdistelee puhdasta ja karjuvaa laulua. Yhtyettä ei luokitella kristilliseksi yhtyeeksi, mutta heidän musiikissaan on kristillisiä piirteitä. Yhtye ilmoitti lopettavansa 4. lokakuuta 2010. Yhtye jatkoi toimintaansa uudelleen vuosina 2012–2013. == Kokoonpano == * Ross Michael Kenyon – laulu * Jeffrey Helberg – kitara * Joshua Paul – kitara * Joel Piper – rummut, puhdas laulu * Trevor Vickers – basso == Diskografia == === Studioalbumit === * * * === EP:t === * * Luokka:Yhdysvaltalaiset metalcore- yhtyeet
Adolf Linderoos

Adolf Linderoos (7. toukokuuta 1869 Porvoo – 6. elokuuta 1934 Helsinki) oli suomenruotsalainen näyttelijä ja näytelmäkirjailija. Hän käytti nimerkkiä Atte. Linderoos kävi Porvoon ruotsalaista normaalilyseota ja opiskeli sitten August Arppen näyttämökoulussa. Hän oli näyttelijänä Svenska Teaternissa 1887–1892 ja 1893–1894. Hän toimi ohjaajana Svenska inhemska teaternissa 1898 ja 1913–1919, Svenska Teaternissa ja Folkteaternissa 1907–1913 sekä Wasa Teaterissa 1920–1921. Linderoos oli myös lehtikirjoittaja ja näytelmien kääntäjä. == Näytelmiä == * Dagens eko. 1905 Folkteatern / Arkadiateatern * Presens, imperfektum, futurum!. 1907 Svenska Teatern * Helsingfors-Sibbo, folklustspel med sång i 4 akter. 1908 Folkteatern / Svenska Teatern * Adjö med dem!, pjäs i 1 akt. 1914 Svenska inhemska teatern * Kung Fjalar, dikt i 5 sånger. 1915 Svenska inhemska teatern == Lähteet == * * SLS Dramdatabas Daniel Luokka:Suomalaiset teatterinäyttelijät Luokka:Suomalaiset näytelmäkirjailijat Luokka:Vuonna 1869 syntyneet Luokka:Vuonna 1934 kuolleet
Recover

Recover on yhdysvaltalaisen metalcore-yhtyeen Confiden toinen studioalbumi. Levy on nauhoitettu talvella 2009 ja julkaistu toukokuussa 2010. == Kappaleet == # # # # # # # # # # # == Arvostelut == * Alternative Press: Alternative Press: Album review * Jesusfreakhideout: Jesusfreakhideout review == Lähteet == == Aiheesta muualla == * Recover discogs.com -sivustolla Luokka:Vuoden 2010 albumit Luokka:Yhdysvaltalaiset metalcore-albumit
Kop kop kop

Kop kop kop on Kake Randelinin albumi vuodelta 1983. == Kappaleet == Kaikki sovitukset on tehnyt Jori Sivonen. === A-puoli === # # # # # # === B-puoli === # # # # # # ==Lähteet== *Kop kop kop Discogs-levytietokannassa *Kop kop kop Suomen äänitearkiston levytystietokannassa vuosilta 1901–1999 Luokka:Vuoden 1983 albumit Luokka:Kake Randelinin albumit Luokka:Timo Lindströmin tuottamat albumit
Mini (muusikko)

Mini on japanilainen popmuusikko Tokiosta. Hän debytoi ensimmäisellä singlellään ”Are U Ready?” maaliskuussa 2010. Naislaulajan toinen single ”GiRLS SPiRiT” ilmestyi 1. syyskuuta 2010. ==Aiheesta muualla== * mini Official Website Luokka:Japanilaiset popmuusikot Luokka:Elävät henkilöt Luokka:Syntymävuosi tuntematon
Lassan

Lassan on kaupunki Mecklenburg-Etu-Pommerin osavaltiossa Koillis-Saksassa. Kaupunki sijaitsee Peenejoen varrella noin 15 kilometriä Anklamista koilliseen ja 13 kilometriä Wolgastista kaakkoon. == Lähteet == == Aiheesta muualla == * Kaupungin viralliset verkkosivut Luokka:Saksan kaupungit Luokka:Mecklenburg- Etu-Pommerin kunnat